De la 1 iulie benzina se scumpește cu 43 de bani pe litru, iar motorina cu 40 de bani.
Asta înseamnă că prețul plinului unui șofer care alimentează cu motorină va crește cu 20 de lei iar un plin de benzină se va scumpi cu aproximativ 21 de lei.
Acest lucru se va întâmpla din cauza creșterii accizelor.
Creșterea accizelor, împărțită în trei etape
Guvernul a decis să se pună la adăpost în an electoral și a împărțit, la finele anului trecut, creșterile de accize la carburanți în trei etape, astfel.
- 33% din procentul de creștere anuală de la 1 ianuarie 2024
- 33% din procentul de creștere anuală de la 1 aprilie 2024
- 33% din procentul de creștere anuală de la 1 iulie 2024
Atenție, aceasta este doar o creștere generată de taxele impuse de stat, ceea ce nu înseamnă că prețurile nu vor fi majorate și din cauza condițiilor de piață, așa cum s-a întâmplat și până acum.